Στέφανι Νιεμέρ

Η Στέφανι Νιεμέρ (αγγλ.: Stephanie Niemer, 3 Σεπτεμβρίου 1989, Έτζγουντ, Κεντάκι, Η.Π.Α.) είναι παλαίμαχη Αμερικανίδα αθλήτρια πετοσφαίρισης, η οποία κατά την περίοδο περίοδο 2017-18 αγωνίστηκεκ με τη φανέλα του Ολυμπιακού Πειραιώς στη Βόλεϊ Λιγκ της Ελλάδας ως ακραία.

 Καριέρα 
Η Στέφανι Νιεμέρ γεννήθηκε στο Έτζγουντ του Κεντάκι των Η.Π.Α. το 1989. Προέρχεται από αθλητική οικογένεια, αφού ο πατέρας της Ντέμπι Νιεμέρ έπαιζε μπάσκετ και μπέιζμπολ στην Τόμας Μορ. Στα κολλεγιακά της χρόνια έπαιξε βόλεϊ με το Πανεπιστήμιο του Σινσινάτι.Στέφανι Νιεμέρ - Μικρό βιογραφικό www.gobearcats.com  Στη συνέχεια από το 2011 μέχρι το 2014 αγωνίστηκε σε ομάδες του Πουέρτο Ρίκο· κατά σειρά στην Ίντιας του Μαγιαγκουέζ, στην Οριεντάλες του Ουμακάο και στους Γίγαντες της Καρολίνας.

Το 2014 επιχειρεί το υπερατλαντικό ταξίδι για τη γαλλική Α.Σ.Π.Τ.Τ. Μυλούζ της ομώνυμης πόλης, στην οποία παραμένει για μία χρονιά. Το 2015 ταξιδεύει στο Αζερμπαϊτζάν για λογαριασμό της Αζεριόλ του Μπακού.Σύνθεση της Αζεριόλ Μπακού - 2016 www-old.cev.eu Κατά τη διάρκεια της θητείας της στην Αζεριόλ αναδεικνύεται καλύτερη ακραία του Πρωταθλήματος Αζεμπαϊτζάν.

Μετά το τέλος του πρωταθλήματος επιστρέφει στο Πουέρτο Ρίκο, πάλι στους Γίγαντες της Καρολίνας, αλλά σύντομα την ίδια χρονιά ταξιδεύει για την Πέτρον Σπάικερς των Φιλιππίνων. Με την Πέτρον αναδεικύεται καλύτερη ακραία του Πρωταθλήματος και επιλέγεται για την ομάδα Ολ Σταρ των ΦΙλιππίνων, clubworldchampionships.2016.women.fivb.com που συμμετέχει στο Παγκόσμιο Πρωτάθλημα Συλλόγων με την ονομασία Λοτζίστικ Μανίλας. Την περίοδο 2016-17 βρίσκεται πάλι στο Πουέρτο Ρίκο και αγωνίζεται με τα χρώματα της Κριόγγιας (Κρεολές) του Κάγκουας, με την οποία κατακτά το Πρωτάθλημα.

Το 2017 επιλέγεται για την προετοιμασία της Εθνικής ομάδας Γυναικών των Ηνωμένων Πολιτειών, και τον Ιούνιο της ίδιας χρονιάς διασχίζει και πάλι τον Ατλαντικό, ερχόμενη στην Ελλάδα και εντάσσεται στο δυναμικό του Ολυμπιακού Πειραιώς.Η Στέφανι Νιεμέρ στον Ολμπιακό 

Η Στάφανι Νιεμέρ υπήρξε από τους βασικούς συντελεστές στην ιστορική κατάκτηση από τον Ολυμπιακό του CEV Τσάλεντζ Καπ το 2018,Μεγάλος μας στόχος το Τσάλεντζ Καπ - 17 άσοι της Νιεμέρ απέναντι στον Α.Ο. Μαρκοπούλου  www.volleyball.gr αναδεικνυόμενη ως τρίτη σκόρερ της διοργάνωσης με 137 πόντους συνολικάΑτομικά στατιστικά CEV Τσάλεντζ Καπ 2017-18 www-old.cev.eu καθώς και ως τρίτη σέρβερ με 19 άσους. Σημαντική υπήρξε επίσης η συμβολή της στην κατάκτηση του Πρωταθλήματος και του Κυπέλλου Ελλάδας κατά την περίοδο 2017-18 από τις ερυθρόλευκες.  Κατά την παραμονή της στην ομάδα του Πειραιά διακρίθηκε ιδιαίτερα τόσο για τις επιθετικές της ικανότητες, όσο κυρίως για το αποτελεσματικό σερβίς της. Χαρακτηριστικό της δύναμης της από την τελική γραμμή αποτελεί η ασύλληπτη επίδοση των 17 άσων απέναντι στον Α.Ο. Μαρκοπούλου, που πέτυχε κατά την 8η αγωνιστική του πρωταθλήματος.
Τον Μάϊο του 2018 μετά τη λήξη του συμβολαίου της, η Στέφανι Νιεμέρ αποχώρησε από τον Ολυμπιακό και την Ευρώπη για να εγκατασταθεί για οικογενειακούς λόγους στην πατρίδα της.Επιστροφή της Νιεμέρ στην πατρίδα της www.novasports.gr/ 
Μετά από ένα χρόνο η Νιεμέρ αγωνίστηκε στα τρία πρωταθλήματα των  Φιλιππίνων (Γκραν Πρι, Ινβιτέισιοναλ και Όλ Φιλιππίνο) πάλι με την Πέτρον Σπάικερς, κατακτώντας την πρώτη θέση στο Γκρν Πρι, στο οποίο αναδείχθηκε πρώτη σκορερ και MVP του πρωταθλήματος.[ https://tiebreakertimes.com.ph/tbt/stephanie-niemer-powers-petron-14-game-elims-sweep/145195 Η Στέφανι Νιεμέρ στην Πέτρον Σπαίκρς] tiebreakertimes.com  Ακολουθεί ένας χρόνος κατά τον οποίο η Νιεμέρ δεν αγωνίστηκε, και τελείωσε την καριέρα της την περίοδο 2020-21 στην πορτορικανική Βαλενσιάνας της πόλης Χούνκος.Η Στέφανι Νιεμέρ ενισχύει την Χούνκος fedpurvoli.com com 

 Συλλογικοί τίτλοι - Διακρίσεις 
 Διεθνείς διοργανώσεις 
CEV Τσάλεντζ Καπ
  2018 (Ολυμπιακός Πειραιώς)

 Εθνικά Πρωταθλήματα  2 Πρωτάθλημα Πουέρτο Ρίκο
 2012-13 (Ίντιας Μαγιαγκουέζ)
 2016-17 (Κρεολές Κάγκουας)
 3η Θέση: 2011-12 (Ίντιας Μαγιαγκουέζ)
 3η Θέση: 2019 (Βαλενσιάνας Χούνκος)

1 Πρωτάθλημα Ελλάδας
 2017-18 (Ολυμπιακός Πειραιώς)

1 Πρωτάθλημα "Γκραν Πρι" Φιλιππίνων
 2019 (Πέτρον Σπάικερς)
 2η Θέση: 2016 (Πέτρον Σπάικερς)Πρωτάθλημα "Ινβιτέισιοναλ" Φιλιππίνων
 2η θέση: Πρωτάθλημα 2019 (Πέτρον Σπάικερς)
Πρωτάθλημα "Ολ Φιλιππίνο"
 3η Θέση: 2019 (Πέτρον Σπάικερς)

 Εθνικά Κύπελλα 1 Κύπελλο Ελλάδας
 2018 (Ολυμπιακός Πειραιώς)

 Ατομικές διακρίσεις 
 Πρωτάθλημα Πουέρτο Ρίκο 2014: Πρώτη σκόρερ 
 Πρωτάθλημα Αζερμπαϊτζάν  2015-16: Καλύτερη ακραία 
 Πρωτάθλημα Πουέρτο Ρίκο 2016: Καλύτερη ακραία
 Πρωτάθλημα "Γκραν Πρι" Φιλιππίνων 2016: Καλύτερη υποδοχέας
  Πρωτάθλημα Ελλάδας 2017-18: Πολυτιμότερη Παίκτρια (MVP) 8ης αγωνιστικής MVP 8ης αγωνιστικής Πρωταθλήματος Ελλάδας 2017-18 www.volleyball.gr Η βράβευση της Νιεμέρ από την Ευγενία Γκορτσίλα ως MVP της 8ης αγωνιστικής www.volleyball.gr 
 Πρωτάθλημα "Γκραν Πρι" Φιλιππίνων 2019: Πρώτη σκορερ - Πολυτιμότερη Παίκτρια (MVP) Πρωταθλήματος Στέφανι Νιεμέρ: Πρώτη σκόρερ – MVP Πρωταθληματος "Γκραν Πρι" Φιλιππίνων 2019 www.spin.ph 

 Παραπομπές 

 Εξωτερικοί σύνδεσμοι - Πηγές 
 Στέφανι Νιεμέρ: Παρουσίαση - Ατομικά στοιχεία - Ομάδες - Διακρίσεις women.volleybox.net]
 Στέφανι Νιεμέρ: Ατομικά στοιχεία - Ομάδες καριέρας greekvolley.eu
 Στέφανι Νιεμέρ - Ευρωπαϊκή παρουσία www-old.cev.eu
 bringitusa.com
 Η Στέφανι Νιεμέρ στον Ολυμπιακό (Σύντομο βιογραφικό) www.sport24.gr 

Κατηγορία:Αμερικανοί πετοσφαιριστές
Κατηγορία:Πετοσφαιρίστριες ΟΣΦΠ